**Göran Greger Alexander Ytterell** (s. 1. heinäkuuta 1991 Vetlanda, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue Djurgårdens IF:ssä. Hän laukoo oikealta.

Ura
---

### Juniorivuodet ja Elitserien-debyytti

Ytterell on Boro/Vetlanda HC:n kasvatti. Hän siirtyi juniorina sittemmin Nässjö HC:hen. Ytterell oli kaudella 2007–2008 pelipaikastaan huolimatta seuran J20-junioreiden paras maalintekijä seitsemällä osumallaan yhdessä Christoffer Norsin kanssa. Kaudella 2008–2009 hän debytoi Nässjön miesten joukkueessa Ruotsin neljänneksi korkeimmalla sarjatasolla maan II-divisioonassa. Ytterell oli joukkueen tehokkain puolustaja tehoilla 5+10=15. Kaudeksi 2009–2010 hän siirtyi Luleå HF:n J20-joukkueeseen. Ytterell voitti kauden päätteeksi J20 SuperElitin pronssia. Hän pelasi kauden aikana myös kaksi ottelua lainalla Ruotsin kolmanneksi korkeimmalla sarjatasolla maan I-divisioonan Kalix UHC:ssä.

Kaudeksi 2010–2011 Ytterell siirtyi Södertälje SK:n J20-joukkueeseen. Hän voitti koko J20 SuperElitin puolustajien piste- ja maalipörssin tehoilla 15+18=33, joilla Ytterell oli myös pelipaikastaan huolimatta joukkueensa paras pistemies. Ytterell debytoi kauden aikana myös Södertäljen Elitserien-joukkueessa, jossa hän pelasi kaksi runkosarjaottelua. Ytterell teki Elitserien-debyyttinsä 16. lokakuuta 2010 vieraissa Skellefteå AIK:ta vastaan. Hän sai ottelussa jääaikaa 12.20 minuuttia. Södertälje putosi kauden päätteeksi HockeyAllsvenskaniin. Huhtikuussa 2011 Ytterell teki joukkueen kanssa vuoden mittaisen ammattilaissopimuksen. Hänen ensimmäinen täysi miesten peleissä viettämänsä kausi 2011–2012 toi Ytterellille 35 runkosarjaottelussa tehot 3+4=7.

### Vuodet Tanskassa

Ytterell siirtyi kaudeksi 2012–2013 vuoden mittaisella sopimuksella Tanskan AL-Bank Ligaenin Frederikshavn White Hawksiin. Hän jakoi tehoilla 4+17=21 liigan puolustajien pistepörssin kahdeksannen sijan Aalborg Piratesin Shane Simsin ja Odense Bulldogsin Zach Tarkirin kanssa. Ytterell voitti koko pudotuspelien puolustajien piste- ja syöttöpörssin tehoilla 2+12=14, joilla hän oli Frederikshavnin paras syöttäjä ja toiseksi paras pistemies Tobias Kisumin jälkeen. Ytterell voitti kauden päätteeksi AL-Bank Ligaenin hopeaa. Huhtikuussa 2013 hän teki joukkueensa kanssa vuoden mittaisen jatkosopimuksen.

Kaudella 2013–2014 Ytterell oli kuudella osumallaan Frederikshavn White Hawksin eniten maaleja tehnyt puolustaja, vaikka hän teki AL-Bank Ligaenin runkosarjassa kaikkiaan vain 11 tehopistettä. Pudotuspeleissä Ytterell teki kuitenkin 11 ottelussa tehot 5+14=19, joilla hän voitti pelipaikastaan huolimatta koko liigan pistepörssin sekä jakoi syöttöpörssin voiton Herning Blue Foxin Branislav Rehušin kanssa. Ytterell voitti kauden päätteeksi AL-Bank Ligaenin pronssia. Hänet valittiin liigan tähdistökentälliseen.

### Paluu kotimaahan ja murtautuminen SHL-tasolle

Ytterell palasi kaudeksi 2014–2015 kotimaahansa ja siirtyi vuoden mittaisella sopimuksella Allsvenskan-joukkue BIK Karlskogan riveihin. Hän oli tehoilla 8+22=30 joukkueen tehokkain puolustaja. Ytterell jakoi sarjan puolustajien pistepörssin viidennen sijan kolmen muun pelaajan kanssa. Kaudeksi 2015–2016 hän siirtyi jatkamaan Allsvenskan-uraansa kaksivuotisella sopimuksella Leksands IF:ään. Ytterell oli tehoilla 13+16=29 joukkueen toiseksi paras maalintekijä ja neljänneksi paras pistemies. Hän jakoi koko sarjan puolustajien maalipörssin toisen sijan Tingsryds AIF:n Drew Parisin kanssa ja puolustajien pistepörssin neljännen sijan Mora IK:n Alexander Deilertin kanssa. Ytterell oli tehoilla 5+5=10 koko SHL:n (ent. Elitserien) nousukarsintasarjan tehokkain puolustaja. Leksandin kausi päättyi sarjanousuun.

Ytterellin ensimmäinen Ruotsin pääsarjakausi 2016–2017 toi hänelle 48 runkosarjaottelussa tehot 3+9=12. Kahdessa karsintasarjan ottelussa Ytterell jäi ilman tehopisteitä. Leksandin kausi päättyi putoamiseen takaisin Allsvenskaniin, mutta Ytterell siirtyi kaudeksi 2017–2018 kuitenkin jatkamaan SHL-uraansa kaksivuotisella sopimuksella HV71:een. Hän ehti pelata vain 11 runkosarja- ja kuusi Mestarien liigan ottelua, kunnes Ytterellin kausi todettiin rintalihasvamman vuoksi päättyneeksi lokakuussa 2017. Kaudella 2018–2019 hän teki SHL:n runkosarjassa kahdeksan tehopistettä.

### Siirtyminen Suomeen

Kaudeksi 2019–2020 Ytterell siirtyi vuoden mittaisella sopimuksella SM-liigajoukkue Tapparaan. Hän oli kahdeksalla osumallaan joukkueen eniten maaleja tehnyt puolustaja Teemu Suhosen kanssa. Heinäkuussa 2020 Ytterell teki 1+1-vuotisen sopimuksen KooKoon kanssa. Kauden 2020–2021 edetessä hänen peliaikansa siellä kuitenkin väheni ja Ytterell pelasi lopulta 21 ottelua tehden vain kolme syöttöpistettä. Helmikuussa 2021 KooKoo vuokrasi hänet loppukaudeksi kotimaahansa Allsvenskan-joukkue MODO Hockeyn riveihin. Samalla KooKoo vahvisti, että seura ei käytä Ytterellin sopimuksessa ollutta optiota. MODO puolestaan tiedotti tehneensä samalla kaksi seuraavaa kautta kattavan sopimuksen hänen kanssaan.

### Allsvenskan 2021–

Kaudeksi 2021–2022 Ytterell palasi kaksivuotisella sopimuksella edellisenä keväänä Allsvenskaniin pudonneeseen HV71:een. Hän kärsi kauden aikana loukkaantumisista ja Ytterell pelasi vain 25 runkosarja- ja seitsemän playoff-ottelua. HV71:n kausi päättyi sarjanousuun takaisin SHL:ään. Elokuussa 2022 hänen sopimuksensa seuran kuitenkin purettiin ja Ytterell siirtyi kaudeksi 2022–2023 vuoden mittaisella sopimuksella edellisenä keväänä puolestaan Allsvenskaniin pudonneeseen Djurgårdens IF:ään.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | Nässjö HC | Division 2 | 26 | 5 | 10 | 15 | 14 | – | – | – | – | – |
| 2009–2010 | Luleå HF | SuperElit | 35 | 2 | 6 | 8 | 43 | 4 | 0 | 0 | 0 | 0 |
|  | Kalix UHC | Division 1 | 2 | 0 | 0 | 0 | 0 | – | – | – | – | – |
| 2010–2011 | Södertälje SK | SuperElit | 40 | 15 | 18 | 33 | 46 | – | – | – | – | – |
|  | Södertälje SK | Elitserien | 2 | 0 | 0 | 0 | 0 | – | – | – | – | – |
| 2011–2012 | Södertälje SK | SuperElit | 4 | 0 | 0 | 0 | 6 | – | – | – | – | – |
|  | Södertälje SK | Allsvenskan | 35 | 3 | 4 | 7 | 64 | – | – | – | – | – |
| 2012–2013 | Frederikshavn White Hawks | Tanska | 38 | 4 | 17 | 21 | 38 | 16 | 2 | 12 | 14 | 14 |
| 2013–2014 | Frederikshavn White Hawks | Tanska | 30 | 6 | 5 | 11 | 49 | 11 | 5 | 14 | 19 | 2 | Ykköstähdistö |
| 2014–2015 | BIK Karlskoga | Allsvenskan | 50 | 8 | 22 | 30 | 28 | – | – | – | – | – |
| 2015–2016 | Leksands IF | Allsvenskan | 48 | 13 | 16 | 29 | 24 | 14 | 5 | 5 | 10 | 14 |
| 2016–2017 | Leksands IF | SHL | 48 | 3 | 9 | 12 | 14 | – | – | – | – | – |
| 2017–2018 | HV71 | SHL | 11 | 0 | 2 | 2 | 2 | – | – | – | – | – |
| 2018–2019 | HV71 | SHL | 43 | 2 | 6 | 8 | 14 | 3 | 0 | 1 | 1 | 0 |
| 2019–2020 | Tappara | SM-liiga | 59 | 8 | 7 | 15 | 30 | – | – | – | – | – |
| 2020–2021 | KooKoo | SM-liiga | 21 | 0 | 3 | 3 | 6 | – | – | – | – | – |
|  | MODO Hockey | Allsvenskan | 11 | 1 | 6 | 7 | 4 | – | – | – | – | – |
| 2021–2022 | HV71 | Allsvenskan | 25 | 3 | 11 | 14 | 6 | 7 | 0 | 1 | 1 | 0 |
| 4 kautta | yhteensä | Elitserien/SHL | 104 | 5 | 17 | 22 | 30 | 3 | 0 | 1 | 1 | 0 |
| 2 kautta | yhteensä | SM-liiga | 80 | 8 | 10 | 18 | 36 | – | – | – | – | – |
| 2 kautta | yhteensä | Tanska | 68 | 10 | 22 | 32 | 87 | 27 | 7 | 26 | 33 | 16 |
| 5 kautta | yhteensä | Allsvenskan | 169 | 28 | 59 | 87 | 126 | 21 | 5 | 6 | 11 | 14 |

Lähteet
-------

* Alexander Ytterell The Internet Hockey Databasessa (englanniksi)
* Alexander Ytterell Eurohockey-sivustolla (englanniksi)
* Alexander Ytterell *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 10.5.2021.
2. 1 2 3 4 5 6 7 8  Alexander Ytterell *Elite Prospects*. Everysport Media Group AB.  (englanniksi)
3. ↑  Elite Prospects - Nässjö HC J20 *eliteprospects.com*. Everysport Media Group AB. Viitattu 21.5.2019. (englanniksi)
4. ↑  Elite Prospects - Nässjö HC *eliteprospects.com*. Everysport Media Group AB. Viitattu 21.5.2019. (englanniksi)
5. ↑  Elite Prospects - Södertälje SK J20 *eliteprospects.com*. Everysport Media Group AB. Viitattu 21.5.2019. (englanniksi)
6. ↑  Alexander Ytterell *SHL.se*. SHL AB. Viitattu 21.5.2019. (ruotsiksi)
7. ↑  Elite Prospects - Denmark Stats 2012-2013 *eliteprospects.com*. Everysport Media Group AB. Viitattu 21.5.2019. (englanniksi)
8. ↑  Elite Prospects - Denmark Stats 2012-2013 *eliteprospects.com*. Everysport Media Group AB. Viitattu 21.5.2019. (englanniksi)
9. ↑  Elite Prospects - Frederikshavn White Hawks *eliteprospects.com*. Everysport Media Group AB. Viitattu 21.5.2019. (englanniksi)
10. ↑  Elite Prospects - Frederikshavn White Hawks *eliteprospects.com*. Everysport Media Group AB. Viitattu 21.5.2019. (englanniksi)
11. ↑  Elite Prospects - Denmark Stats 2013-2014 *eliteprospects.com*. Everysport Media Group AB. Viitattu 21.5.2019. (englanniksi)
12. ↑  Elite Prospects - HockeyAllsvenskan Stats 2014-2015 *eliteprospects.com*. Everysport Media Group AB. Viitattu 21.5.2019. (englanniksi)
13. ↑  Broman, Elin: Amnér och Ytterell förstärker Leksands IF *leksandsif.se*.  8.4.2015. Leksands IF Ishockey AB. Viitattu 21.5.2019. (ruotsiksi)
14. ↑  Elite Prospects - HockeyAllsvenskan Stats 2015-2016 *eliteprospects.com*. Everysport Media Group AB. Viitattu 21.5.2019. (englanniksi)
15. ↑  Elite Prospects - Allsvenskan Stats 2015-2016 *eliteprospects.com*. Everysport Media Group AB. Viitattu 21.5.2019. (englanniksi)
16. ↑  Freijd, Johan: Alexander Ytterell ny back i HV71 *hv71.se*.  12.5.2017. HV71 Elitishockey AB. Viitattu 21.5.2019. (ruotsiksi)
17. ↑  Lindgren, Robin; Hardenberger, Martin: HV 71:s skademardröm "Värsta jag varit med om" *expressen.se*.  24.10.2017. MALMÖ/STOCKHOLM:  AB Kvällstidningen Expressen. Viitattu 21.5.2019. (ruotsiksi)
18. ↑  Tapparalle viisi uutta pelaajaa *tappara.fi*.  20.5.2019. Tamhockey Oy. Viitattu 21.5.2019.
19. ↑  Elite Prospects - Tappara *eliteprospects.com*. Everysport Media Group AB. Viitattu 20.3.2020. (englanniksi)
20. ↑  Alexander Ytterell KooKoon alakertaan *kookoo.fi*.  27.7.2020. KooKoo Hockey Oy.  Arkistoitu 27.7.2020. Viitattu 27.7.2020.
21. ↑  Alexander Ytterellin ja KooKoon tiet eroavat *kookoo.fi*.  15.2.2021. KooKoo Hockey Oy.  Arkistoitu 1.8.2021. Viitattu 15.2.2021.
22. ↑  Erixon, Julia: Alexander Ytterell värvad till MODO Hockey *modohockey.se*.  15.2.2021. MODO Elithockey AB. Viitattu 10.5.2021. (ruotsiksi)
23. ↑  Freijd, Johan: Alexander Ytterell återvänder till HV71 *hv71.se*.  12.5.2017. HV71 Elitishockey AB. Viitattu 18.8.2022. (ruotsiksi)
24. ↑  Försvararen Alexander Ytterell till Djurgården *difhockey.se*.  17.8.2022. Djurgården Hockey AB. Viitattu 18.8.2022. (ruotsiksi)